Ազգային հիմնադրամ (Մեծ Բրիտանիա)

Պատմական հետաքրքրության կամ բնության գեղեցկության օբյեկտների ազգային հիմնադրամ (), սովորաբար կոչվում է Ազգային հիմնադրամ (), բրիտանական շահույթ չհետապնդող և ոչ պետական կազմակերպություն։ Հիմնադրվել է 1895 թվականին «ափերի, գյուղական շրջանների և Անգլիայի, Ուելսի ու Հյուսիսային Իռլանդիայի շինությունների» պահպանության համար։ Շոտլանդիայի տարածքում նմանատիպ գործունեություն է ծավալում Շոտլանդիայի ազգային հիմնադրամը։

Պատմություն 

Հիմնադրամի ստեղծման նախաձեռնությունը պատկանում է Վիկտորյական Անգլիայի բարեգործ Օկտավիա Հիլլին (1838-1912)։ Նախաձեռնությանը ֆինանսական աջակցություն է ցուցաբերել Վեսթմինսթերյան առաջին դուքսը։ Օբյեկտների նշանակալի մասը հիմնադրամին անցել է ոչ թե գնման, այլ տերերի կտակագրման եղանակով։ Դա պայմանավորված էր նրանով, որ 20-րդ դարում շատ ազնվական ընտանիքներ կորցրին իրենց եկամտի ավանդական աղբյուրները և չկարողանալով իրենց քաղաքամերձ կալվածքները պահել բարվոք վիճակում՝ որոշեցին իրենց ընտանեկան օջախները փոխանցել Ազգային հիմնադրամին։

Ներկայումս ազնվականների կալվածքներից բացի հիմնադրամը տնօրինում է բրիտանական ափի համեմատաբար անխնամ տարածքները (օրինակ՝ Բրաունսի և Լինդիսֆարն կղզիները) և Անգլիայի հյուսիսում գտնվող Լճային երկրամասի քառորդը։ Վերջին տարիներին հիմնադրամն ընդլայնում է իր գործունեությունը նոր տեսակի օբյեկտների վրա, ինչպես՝ Ջոն Լենոնի և Փոլ ՄաքՔարթնիի տները Լիվերպուլում։

2005 թվականին հիմնադրամի շտաբ-կայանը տեղափոխվել է Սուինդոնի երկաթուղային դեպոյի վերակառուցված շինություն։

Կարևոր օբյեկտներ 
 Գլաստոնբերյան գերեզմանաթումբ ()
 Ֆաունտինյան աբբայություն ()
 Սաթթոն-Հու հնագիտական տարածք ()
 Սթոու պալատ և այգիներ
 Կլիվդեն ()
 Սթոուրհեդ 
 Հարդվիք հոլ ()
 Քեդլսթոն հոլ ()
 Փեթուորթ հաուս ()
 Նոուլ հաուս ()
 Մոնթեքյութ հաուս 
 Բելթոն հաուս ()
 Կորֆ ամրոց ()
 Դրոգո ամրոց 
 Թաթերշոլ ամրոց ()

Ծանոթագրություններ

Արտաքին հղումներ 
 Ազգային հիմնադրամի պաշտոնական կայք

Շրջակա միջավայրի պաշտպանություն
Զբոսաշրջությունը Մեծ Բրիտանիայում
Հիմնադրամներ
Մեծ Բրիտանիայի կազմակերպություններ